นายกรัฐมนตรี เดินทางถึงกรุงปักกิ่ง สาธารณรัฐประชาชนจีนแล้ว เพื่อเข้าร่วมประชุมเวทีข้อริเริ่มสายแถบและเส้นทาง ส่งเสริมความเชื่อมโยงในทุกมิติ ระหว่างไทย-จีน และภูมิภาค
นายกรัฐมนตรี เดินทางถึงกรุงปักกิ่ง สาธารณรัฐประชาชนจีนแล้ว เพื่อเข้าร่วมประชุมเวทีข้อริเริ่มสายแถบและเส้นทาง ส่งเสริมความเชื่อมโยงในทุกมิติ ระหว่างไทย-จีน และภูมิภาค        เอก ประยุทธ์ จันทร์โอชา นายกรัฐมนตรี และภริยา พร้อมคณะรัฐมนตรี ประกอบด้วย นายสมคิด จาตุศรีพิทักษ์ รองนายกรัฐมนตรี นายดอน ปรมัตถ์วินัย รัฐมนตรีว่าการกระทรวงการต่างประเทศ และนายอาคม เติมพิทยาไพสิฐ รัฐมนตรีว่าการกระทรวงคมนาคม เดินทางถึงท่าอากาศยานนานาชาติ กรุงปักกิ่ง สาธารณรัฐประชาชนจีนแล้ว เมื่อเวลา 06.15น. ตามเวลาท้องถิ่น ซึ่งเร็วกว่าเวลาประเทศไทย 1 ชม. เพื่อเข้าร่วมการประชุมเวทีข้อริเริ่มสายแถบและเส้นทาง (Belt and Road Forum for International Cooperation – BRF) ครั้งที่ 2 ระหว่างวันที่ 26 - 27 เมษายน 2562 ณ กรุงปักกิ่ง สาธารณรัฐประชาชนจีน และทันทีที่เดินทางมาถึง นายกรัฐมนตรี รับฟังบรรยายสรุปการเข้าร่วมประชุมเวทีข้อริเริ่มสายแถบและเส้นทาง ครั้งที่ 2 ณ โรงแรม Grand Millennium Beijing โรงแรมที่พัก ก่อนที่จะเข้าร่วมพิธีเปิดการประชุมอย่างเป็นทางการ ในช่วงเช้าวันเดียวกันนี้ // จากนั้นช่วงบ่าย นายกรัฐมนตรี ร่วมรับประทานอาหารกลางวัน ซึ่ง นายหาน เจิ้ง รองนายกรัฐมนตรี สาธารณรัฐประชาชนจีน เป็นเจ้าภาพเลี้ยง เพื่อเป็นเกียรติกับนายกรัฐมนตรี ณ เรือนรับรองเตี้ยวหยูไถ ก่อนที่จะหารือทวิภาคีกับ นายหลี่ เค่อเฉียง นายกรัฐมนตรี สาธารณรัฐประชาชนจีน และ หารือทวิภาคี กับ นายสี จิ้นผิง ประธานาธิบดี แห่งสาธารณรัฐประชาชนจีน //ส่วนช่วงค่ำ นายสี จิ้นผิง ประธานาธิบดีแห่งสาธารณรัฐประชาชนจีน และภริยา จะเป็นเจ้าภาพเลี้ยงอาหารค่ำ เพื่อเป็นเกียรติกับผู้นำที่เข้าร่วมในการประชุม และคู่สมรสด้วย        ทั้งนี้ในการประชุม นายกรัฐมนตรี จะกล่าวถ้อยแถลง เน้นย้ำบทบาทไทยในฐานะประธานอาเซียน ในการส่งเสริมความเชื่อมโยงในทุกมิติ และแสดงความพร้อมที่จะร่วมมือกับจีน ส่งเสริมความเชื่อมโยงในอนุภูมิภาคและภูมิภาค บนพื้นฐานของความไว้เนื้อเชื่อใจกัน ความโปร่งใส การเปิดกว้างและครอบคลุมทุกภาคส่วนและการเคารพกฏหมายระหว่างประเทศ รวมถึงขยายความร่วมมือ เพื่อส่งเสริมนโยบายประเทศไทย 4.0 / นโยบายการพัฒนาเศรษฐกิจพิเศษภาคตะวันออก (EEC) ที่จะเชื่อมต่อกับระเบียงเศรษฐกิจในอนุภูมิภาค และการยกระดับสถานะไทยสู่การเป็นศูนย์กลางทางโลจิสติกส์ คมนาคม และการขนส่งของอาเซียน เป็นประตูสู่อาเซียนของจีน พร้อมเน้นย้ำว่า ไทยจะส่งเสริมการพัฒนาอย่างยั่งยืนของทุกประเทศ